open-index/open-wikipedia-markdown huggingface dataset:
Lene Ask

**Lene Ask** (født 4. august 1974) er en norsk fotograf, illustratør, tegneserieskaper og barnebokforfatter. 

Hun er utdannet fra Kunsthøgskolen i Bergen, Universitetet i Praha, Universitetet i Bergen og Rogaland kunstskole.

Ask debuterte med tegneserieromanen *Hitler, Jesus og farfar* om en ung jente fra sørvestlandet som reiser til Tyskland på jakt etter en farfar som hun aldri har møtte. Hun vant Sproingprisens debutpris og Kultur- og kirkedepartementets tegneseriepris 2006 for denne. Boka ble også valgt til Stavanger biblioteks leseprosjekt Hele Rogaland leser i 2011 og trykket opp i 50 000 eksemplarer.

Tegneserieboka *Kjære Rikard* (2014) ble til etter at Ask fant en brevsamling i Misjonsarkivet i Stavanger. Med utgangspunkt i brevene forteller hun den sanne historien om Rikard Jakobsen, misjonærsønnen som ble født på Madagaskar i 1875.

I tillegg til å illustrere egne bøker har hun også illustrert andres, blant annet Andrea Bræin Hovigs bøker om *Ville Wilma*.

## Bibliografi
* 2006: *Hitler, Jesus og farfar* &ndash; tegneserieroman, Jippi forlag
* 2008: *Familien Rotle flytter* &ndash; billedbok, Gyldendal
* 2009: *Da jeg reddet verden* &ndash; historier for voksne i tegneserieformat Jippi forlag
* 2009: *Familien Rotle på museum* &ndash; billedbok, Gyldendal
* 2010: *Familien Rotle besøker mormor* &ndash; billedbok, Gyldendal
* 2011: *Jo og Jenny i svømmehallen* &ndash; billedbok, Gyldendal
* 2012: *Neste gang blir alt riktig* &ndash; tegneserieroman, Jippi forlag
* 2012: *Jo og Jenny på sykehuset* &ndash; billedbok, Gyldendal
* 2013: *Jo og Jenny feirer bursdag* &ndash; billedbok, Gyldendal
* 2014: *Jo får en venn* &ndash; billedbok, Gyldendal
* 2014: *Kjære Rikard* &ndash; tegneserieroman, No Comprendo Press
* 2015: *D for tiger* &ndash; barnebok, sammen med Mari Kanstad Johnsen, Gyldendal
* 2016: *Det hjelper ikke å blunke* &ndash; ungdomsroman, Gyldendal
* 2016: *Du* &ndash; ordløs billedbok, Gyldendal
* 2017: *Det du ikke sier, er sant* &ndash; ungdomsbok, Gyldendal
* 2018: *Mai og Juni* &ndash; barne og ungdomsbok, Gyldendal

## Referanser


## Eksterne lenker

* aftenbladet.no 17.3.2007: ''Lene Ask – beste tegneseriedebutant''
* Hele ''Rogaland leste Lene Ask'' 2011
* Norsk barnebokinstitutts presentasjon av Lene Ask desember 2013 
* Asks nettsider
* Presentasjon av Lene Ask i Forfatterkatalogen på Forfattersentrums nettsider
* http://comicwiki.dk/wiki/Lene_Ask
Trollkona tunnel

**Trollkona tunnel** på Bergensbanen går mellom Dale i Vaksdal og Bolstadøyri i Voss og er 8 043 meter lang. Den åpnet i 1987. Det er den 6. lengste jernbanetunnelen i Norge.

Tunnelen erstattet ti kortere tunneler som til delvis ble brukt som trase ved omlegging av hovedveien Bergen-Voss (E16). Kløftefjell tunnel ble ikke gjenbrukt til vei og Kluftafjellstunnelen ble lagt parallelt i berget innenfor. Med Trollkona tunnel ble Bergensbanen flyttet fra bredden av Bolstadfjorden og langt inn i berget. Dalseid holdeplass ble nedlagt da jernbanen ble flyttet til Trollkona tunnel.

Trollkona tunnel var en 717 meter lang jernbanetunnel som gikk ut av bruk da den nye lange tunnelen ble tatt i bruk i 1987. Den gamle traseen ble overtatt av Vegvesenet til E16. Bergsenden tunnel (721 meter) ved Dalseid gikk ut av bruk.

Trollkonetunnelen er en 734 meter lang veitunnel på E16 som går nærmere Bolstadfjorden.

## Referanser


## Eksterne lenker
* Trollkona tunnel i Openstreetmap
Chuck Austen

**Chuck Austen** (født **Chuck Beckum**) er en amerikansk forfatter og tegner av tegneserier. Han er mest kjent for sitt arbeid med Marvel Comics, spesielt en del kontroversielt materiale rundt *[[X-Men]]*. 

Austen begynte å jobbe profesjonelt som serietegner i 1980-årene, da han tegnet noen kapitler av bind to av Alan Moores Miracleman. I 1989-91 skrev og tegnet han den pornografiske tegneserien *Strips*. Austen har også tegnet serien *Hero Sandwich* etter manus av Dan Vado.

Tidlig på 2000-tallet begynte han å jobbe for Marvel, der han arbeidet med titler som *Elektra* (med Brian Michael Bendis) og *War Machine*.

Austen har også skrevet for titler som *[[Captain America]]*, *[[Avengers (tegneserie)|Avengers]]* og *[[Superman]]*.
## Eksterne lenker
*
Liste over Team High Road/Team Columbias resultater i 2008

Nedenfor følger lister over Team High Roads (Team Columbia fra og med Tour de France 2008) plasseringer i alle Pro Tour-ritt samt andre høykategoriserte ritt for sesongen 2008. Oversikten over de ulike trøyene er kun tatt med for de rittene hvor Team High Road har hatt den aktuelle trøyen. Uttrykket "HD" står for hors délais, som er en benevnelse for å ha fullført rittet utenfor tidsgrensen.

## [[Tour Down Under]] [[Tour Down Under 2008|2008]]

Fullstendig resultatliste

## [[Paris-Nice]] [[Paris-Nice 2008|2008]]

Fullstendig resultatliste.

## [[Tirreno-Adriatico]] [[Tirreno-Adriatico 2008|2008]]

Fullstendig resultatliste

## Vårklassikerne 2008

## [[Baskerland rundt]] [[Baskerland rundt 2008|2008]]

Fullstendig resultatliste

## [[Romandiet rundt]] [[Romandiet rundt 2008|2008]]
Romandiet rundt har en egen trøye for 8 innlagte spurter der de tre beste får 6, 3 og 1 poeng. I tillegg har de en poengkonkurranse der man samler poeng gjennom etappeplasseringene. Det som vanligvis kalles poengtrøyen/spurttrøyen, er altså her delt inn i to konkurranser. 
 
Fullstendig resultatliste

## [[Giro d'Italia]] [[Giro d'Italia 2008|2008]]

 


## [[Catalonia rundt]] [[Catalonia rundt 2008|2008]]

## [[Dauphiné Libéré]] [[Dauphiné Libéré 2008|2008]]

## [[Sveits rundt]] [[Sveits rundt 2008|2008]]

Resultatliste 
Fullstendig resultatliste (tysk)

## [[Tour de France]] [[Tour de France 2008|2008]]

## Høstklassikerne 2008

### [[Lombardiet rundt]] [[Lombardiet rundt 2008|2008]]

Fullstendig resultatliste

## [[ENECO Tour]] [[ENECO Tour 2008|2008]]

Fullstendig resultatliste.

## [[Tyskland rundt]] [[Tyskland rundt 2008|2008]]

Fullstendig resultatliste.

## Se også
*Liste over Team Columbias resultater i 2010
*Liste over Team Columbias resultater i 2009
Kvålsåsen tunnel

**Kvålsåsen tunnel** på Bergensbanen går vestover fra Voss og er  meter lang. Den ble åpnet 28. oktober 1990. Det er den 12. lengste jernbanetunnelen i Norge.

Tunnelen erstattet en svingete strekning langs Vangsvatnet. Traseen langs Vangsvatnet ble brukt til E16. 

## Referanser
Kristin Zachariassen

**Kristin Zachariassen** (født 1965) er en norsk skuespiller fra Arendal, som har vært med i en rekke filmer, TV-serier og teater. Hun er kanskje mest kjent som Tonje i *[[Kvinnen i mitt liv]]* og for sin rolle som kabinsjef Jasmin Rosenrot i den norske situasjonskomedien *[[Luftens Helter]]*. I 2005 spilte hun også Rebekka Relling i såpeserien Hotel Cæsar.  I 2011 var Zachariassen programleder for første sesong av *[[Kjendisbarnevakten]]*.

## Filmografi (utvalg)
* 2003 – *[[Kvinnen i mitt liv]]*
* 2004 – *[[Den som frykter ulven]]*
* 2005 - Rebekka Relling i såperserien Hotel Cæsar
* 2006 —*Johnny og Johanna*
* 2014 – *[[Kule kidz gråter ikke]]*

## Referanser


## Eksterne lenker
*
Liste over høyeste veier i Norge

## Norges høyeste veier

Listen under er ikke uttømmende. Det finnes et stort antall høytliggende veier i Sør-Norge knyttet til vannkraftverkene, opp til 1490 moh.

## Norges høyeste [[motorvei]]er
Ikke inkludert motortrafikkveier

Den høyeste motortrafikkveien er Riksvei 4 ved Raufoss i Innlandet med 385 m.

Det bygges en motorvei på E6 ved Berkåk i Trøndelag på over 400 m høyde, og det planlegges motorvei på E6 sør for Berkåk på omtrent 500 m høyde.

## Høyeste veier i hvert fylke

;Høyeste riks- eller fylkesveier i hvert fylke

## Kilder
*Cappelens kart, Kartverkets ''Norgeskart'' og veiartikler på Wikipedia

## Referanser


## Se også
*Veirekorder
Atlasagam

**Atlasagam** er en agam som er utbredt i Maghreb.

Den lever både i områder med middelhavsklima og i tørrere områder, så lenge den finner steiner å klatre på. I Atlasfjellene finnes den opptil 2500&nbsp;meter over havet. Atlasagam er utbredt i Marokko, på Monte Hacho ved Ceuta, Melilla, nordvestre Algerie, Vest-Sahara, og kanskje Mauritania.

Atlasagam eter insekter, for det meste maur og termitter. Forplantingssesongen er lang og begynner i midten av mars når arten våkner etter vinterdvalen. Gravide hunner kan påtreffes til begynnelsen av september. Det er gjennomsnittlig 14 egg i kullet, og det tar opptil to måneder før ungene klekkes.

Undersøkelser av mitokondrielt DNA viser at arten omfatter to klader. Den ene er utbredt nord og vest for Atlasfjellene, mens den andre finnes sør og øst for fjellkjeden. Kladene ble adskilt i miocen for 8,5&ndash;9,4&nbsp;millioner år siden, samtidig som Atlasfjellene ble dannet.

Arten er også kjent under et annet vitenskapelig navn, *Agama bibronii* Duméril & Duméril 1851.

## Litteratur
* 
* 
* 
* 
* 

## Eksterne lenker
*
Socialisten en Progressieven Anders

**Socialisten en Progressieven Anders** («Sosialister og progressive -Annerledes», sp.a) er et flamsk sosialdemokratisk parti i Belgia. Partiet het fram til 2001 *Socialistische Partij* (SP), deretter *Socialistische Partij Anders* sp.a) fram til 2009, da det fikk sitt nåværende navn. For tiden har partiet valgteknisk samarbeid med det venstreliberale partiet SPIRIT. 

## Historie
Det belgiske arbeiderpartiet ble dannet i 1885, skiftet navn til det belgiske sosialistparti i 1944 og ble splittet etter region i 1978, Parti socialiste (PS) i Vallonia og Socialistische Partij i Flandern. Mens PS har vært det dominerende partiet i Vallonia, har de flamske sosialistene måttet kjempe mot et dominerende kristeligdemokratisk parti i Flandern. Det flamske sosialistpartiet hadde ikke de samme tradisjonelle industrimiljøene å hente sine velgere fra som det vallonske søsterpartiet har hatt. På grunn av den større flamske befolkningen har det likevel fått nær den samme stemmeandelen nasjonalt som PS. De flamske sosialistene hentet på 1980-tallet ny støtte fra økologi- og fredsbevegelsen og forsøkte også å hente støtte fra katolske velgere. Partiets velgere er også noe yngre enn velgerne til det vallonske PS. De to sosialistpartiene har stått mot hverandre i regionale spørsmål samt i forsvars- og utenrikspolitikken.
 
## Referanser


## Eksterne lenker
* 
*
Marry Ailonieida Somby

**Marry Ailonieida Sombán Mari** (tidligere *Marry Aslaksdatter Somby*; født 31. juli 1953 i Deatnu/Tana) er en samisk forfatter, teaterarbeider og billedkunstner, bosatt i Tromsø og Sirma.

Hun debuterte i 1976 med *Ámmul ja alit oarbmælli*, som ble den første barnebok på samisk. Boka kom på norsk året etter med tittelen *Ammul og den blå kusinen*. Samiske myter og folketro er sentrale tema i hennes barnebøker, som har utkommet både på norsk og nordsamisk. I tillegg til barnebøker har hun også skrevet prosa og poesi for voksne og hun har laget flere teaterstykker. Hun var tidlig opptatt av det globale urfolksperspektivet og bodde i flere år blant urfolk i Nord-Amerika. En kan se innflytelsen av dette oppholdet i flere av verkene hennes. Sombán Mari var en av initiativtakerne til å stifte Samisk forfatterforening i 1979.

Sombán Mari har mottatt flere priser og nominasjoner. I 2016 ble utgivelsen Čerbmen Bizi – Girdipilohtta nominert til Nordisk råds litteraturpris for barne- og ungdomslitteratur for det samiske språkområdet. Boken *Beaivváš Mánát / Leve blant reptiler* mottok i 2021 Gull i Grafills Årets vakreste bøker i kategorien Artists' books (designet av Petri Henriksson og Sandra Stokka for Blank Blank Studios). I 2022 var diktboken nominert Nordisk råds litteraturpris fra det samiske språkområdet.

## Bibliografi
* 1976: *Ámmul ja alit oarbmælli*
** 1977: Bokmålsutgave: *Ammul og den blå kusinen* 
** 2021: Ny nordsamisk utgave: *Ámmol ja alitoarpmealli* 
** 2021: Sørsamisk utgave: *Ammol jïh Plaaveaajkohke* 
* 1983: *Ráiddostallan *
** 1993: Bokmålsutgave: *Raiden går* 
* 1990: *Solens datter : et samisk eventyr* 
** 1990: *Beaivváš nieida* – (også svensk, sørsamisk og pitesamisk utgave)
* 1993: *Uhcastáloš *
* 1993: *Guovžža gazza ; ja Guovssahasa lávlla* 
* 1994: *Krigeren, elskeren og klovnen / Mu apache ráhkesvuohta* – dikt, parallell tekst på nordsamisk og bokmål
* 1996: *Ráhkisvuođa soahki* – Beaivváš sámi teáhter 
* 1998: *Samisk skyggespill* – dukketeatermanus, med Anne Helgesen 
* 2002: *Okto / Alene* – et drama om John Andreas Savio, Beaivváš sámi teáhter
* 2004: *Bajándávgi * 
* 2012: *Onkel Gunnar koker saus* 
* 2013: *Čerbmen Bizi : girdipilohtta* 
** 2014: Bokmålsutgave: *Reinkalven Lille Bizi – den flygende pilot* 
* 2016: *Stáinnak : mánaid/nuoraidromána* 
* 2020: *Beaivváš mánát / Leve blant reptiler* – dikt, parallell tekst på nordsamisk og bokmål
* 2022: *Arvedávgeriikii* – barnebok 
* 2023: *Uhca Meahcceruollaš Jákop : háldáša Bikká guossis* – barnebok 
* 2026: *Uhca meahcceruollaš Jákop : nainasa máinnas* – barnebok

## Referanser


## Kilder
* somban.com: ''portretter og bokomslag''
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8
* Morten Haugen (red.). *Barnas forfatterleksikon*. Damm, 2003

## Eksterne lenker
*Presentasjon av Marry Ailonieida Sombán Mari i Forfatterkatalogen på Forfattersentrums nettsider
*Kunstnerens hjemmeside
Hananipatunnelen

**Hananipatunnelen** på Bergensbanen går mellom Vaksdal og Trengereid og er  meter lang. Den ble åpnet 31. mai 1970. Det er den 8. lengste jernbanetunnelen i Norge.

Tidligere kjørte Bergensbanen rundt Stavenesli. Med Hananipatunnelen sparte man inn 2 km banestrekning, og turen fra Bergen til Voss ble 5 minutter kortere. Når man slapp den skrøpelige gamle banestrekningen, kunne NSB også bruke tunge langdistanselokomotiver, og heve akseltrykket på Vossebanen til det samme som på resten av Bergensbanen, fra 16 til 18 tonn.

## Referanser
Karol Bielecki

**Karol Bielecki** (født  23. januar 1982 i Sandomierz) er en polsk tidligere håndballspiller, som spilte for de polske klubbene Wisła Sandomierz og Vive Targi Kielce, de tyske klubbene  og , samt det det polske landslaget. Han vant sølv under Håndball-VM 2007 og er spesielt kjent for sine knallharde skudd.

## Eksterne lenker
*
Fendant

**Fendant** er en hvitvin fra Valais, den sørvestlige delen av Sveits Produseres takket være subsidering fra staten i store mengder, men ofte i dårlige kvalitet. Fendant er derfor stort sett en kokevin som brukes for å lage fondu. Vinen er også kjent for å gi hodepine om neste dagen.

## Referanser
Sinaiagam

**Sinaiagam** er en agam som er utbredt i det sørøstre Libya, Egypt, Sinai, Israel, Jordan, Syria, Saudi-Arabia, De forente arabiske emirater, Oman, Øst-Sudan, Etiopia og Eritrea. Den er lett å kjenne igjen på at åpningen til det ytre øret er større enn øyet. Arten ble før regnet til slekten *[[Agama]]*, men er nå flyttet til en monotypisk slekt. 

## Eksterne lenker
*
Fritz Stuckenberg

**Fritz Stuckenberg** (født 18. august 1881, død 18. mai 1944) var en tysk maler med tilknytning til ekspresjonismen.

## Liv og virke

Friedrich Bernhard Stuckenberg ble født 16. august 1881 i München, og flyttet som 12-åring til Delmenhorst, hvor faren fikk stilling som direktør for salgsavdelingen i en linoleumsfabrikk. Etter et avbrutt arkitekturstudium i Weimar og München, dro han til Paris i 1907. Paris var på den tid den førende kulturhovedstad i verden, og trakk til seg kunstnere fra mange land. Også Stuckenberg fant sin plass der, i kretsen omkring «Café du Dôme» og fikk stille ut i saloner og gallerier, og fikk bra presseomtaler og kritikker.

Han dro til Berlin i 1912, hvor han ble med i kretsen rundt tidsskriftet «Der Sturm», med spesiell kontakt med Georg Muche, Arnold Topp, Walter Mehring og Mynona. Da kretsen utviklet seg bort fra hverandre, ble han sammen med Walter Gropius og Bruno Taut, (senere som *Novembergruppen*). Hans betydning på den tid viste igjen i tallrike utstillinger og presentasjon i den tredje Bauhaus-publikasjonen

Både i tysk, russisk og USAs kunstverden ble han regnet som en av de banebrytende. Helsen var imidlertid sviktende, og det tok på ham å være i front. Han flyttet tilbake til Delmenhorst. Hans siste større verker ble til der, mot en økende ytre motstand fra blant andre de fremadstormende nazistene, som fant slike malerfakter for entartet. Etterhvert ble alle bilder renset ut fra tyske museer og andre steder. Bildet *Straße mit Häusern* (Gate med hus) (1921) ble stilt ut i den store utstillingen i 1937. Han flyttet til Füssen i 1941, og døde der i Zell am See 1944.

Etter å ha vært glemt i nesten femti år, ble der arrangert en retrospektiv minneutstilling i Delmenhorst, Berlin og Neuss. Utstillingen tok sikte på å vise hans plass i sin tids avant-garde. *Delmenhorst offentlige kunstgalleri* har den største samlingen av hans verker.

## Referanser


## Litteratur
* Wandschneider, Andrea; Alms, Barbara, red. (1993): *Fritz Stuckenberg 1881-1944,* Berlin: Argon.
* Alms, Barbara, red. (1998): *Fritz Stuckenberg. Vertrauter der Farben* (utstillingskatalog), Bremen: Hauschild.
* Alms, Barbara, red. (2007): *Paris leuchtet*. Bremen: Hachmannedition.

## Eksterne lenker
* 
* Städtische Galerie Delmenhorst - Haus Coburg
Brittany Hargest

**Brittany Lynne Hargest** (født 2. august 1988 i Durham i Nord-Carolina) er en kristen sanger og danser fra USA. Hun var det yngste medlemmet av den nå oppløste popgruppen jump5, der også broren Brandom Hargest var med.
## Liv og virke
Hun er datter av Greg Hargest og Robin Hargest. Hun er metodist. Hun vokste opp i Franklin, en forstad til Nashville i Tennessee.

Fra en alder av to å, har hun sunget, spilt piano og gitar, danset og turnet. Sammen med broren har hun medvirket i mange videoer og har spilt inn flere forskjellige samlealbum. Da hun var seks år, prøvde hun seg i gruppen som skulle bli jump5, hun sang «Somewhere over the Rainbow». Hun klaget over at hun ikke sang bra, så hun valgte å satse mest på dansetalentet.

## Eksterne lenker
* 
* 
* 
*
Psykiatrisk sykepleier

En **psykiatrisk sykepleier** har grunnutdanning i sykepleie, samt videreutdanning i psykiatrisk sykepleie eller psykisk helsearbeid. Grunnutdanningen tas vanligvis på tre år, og videreutdanningen tas på ett år. Det kreves også offentlig godkjenning (autorisasjon) for å utøve yrket. De mest vanlige arbeidsplassene for psykiatriske sykepleiere er kommunehelsetjenesten og spesialisthelsetjenesten (sykehus, distriktpsykiatriske senter m.m.). Psykiatriske sykepleiere kan videreutdanne seg innen flere områder, bl. a. voldsrisikovurdering og håndtering, familieterapi, traumebehandling og kognitiv atferdsterapi (KAT). Dette gir en øket kompetanse innen utredning og behandling av en rekke psykiske lidelser. Utredninger skal gjøres i et tverrfaglig samarbeid med lege eller psykolog som er godkjente spesialister i sine fagfelt. Videre har man som psykiatrisk sykepleier mulighet til å gå et systematisk etter- og videreutdanningsprogram som er nært knyttet til klinisk praksis. Dette gjøres i samarbeid med Norsk Sykepleierforbund og arbeidsgiver og gjennomføres over en periode på 5 år. Ved gjennomført utdanningsløp får man tittelen *klinisk spesialist i psykiatrisk sykepleie*.
Borkvikvatnet

**Borkvikvatnet** er et vatn på øya Stormolla i Vågan kommune i Lofoten. Det ligger vest for Borkvika, som vatnet har navn etter.

## Referanser
Bistandsarbeider

**Bistandsarbeider** er et yrke der man arbeider med bistand, hjelper mennesker rammet av krise, nød og konflikt. Man kan jobbe som bistandsarbeider for blant andre Leger uten grenser, Fredskorpset, NORAD, Flyktningehjelpen, Redd Barna. Det rekrutteres gjerne folk med tverrfaglig utdanning, så som helsefag, utviklingsstudier, ingeniørfag.  Nye stillinger hadde i 2015 stor søknad.
## Referanser
Golf Halt jernbanestasjon

**Golf Halt jernbanestasjon**, tidligere **Gorsafawddacha'idraigodanheddogleddollônpenrhynareurdraethceredigion** (walisisk:), er en stasjon på Fairbourne Railway i Gwynedd i Nord-Wales.

Det tidligere navnet ble konstruert av jernbaneverket for å skaffe publisitet og for å overgå stasjonen Llanfairpwllgwyngyllgogerychwyrndrobwllllantysiliogogogoch. Det walisiske navnet er oversatt som: «Mawddach-stasjonen og dens dragetenner på den nordlige veien på *golden beach* ved Cardigan Bay». I 2007 ble navnet endret til *Golf Halt* jernbanestasjon.

«Dragetennene» refererer til noen overlevende anti-stridsvognsblokker fra andre verdenskrig.

På Ordnance Survey OS Explorer-kartet som dekker regionen er stasjonen merket som «Golf Halt».

Problemene med navnet er behovet for apostrof og at de to ordene *…[g]ogleddol-lôn…* trenger en bindestrek for å gi mening. *Ll* er en bokstav i seg selv på walisisk.
Med ryggen mot verden: Portretter fra Serbia

***Med ryggen mot verden: Portretter fra Serbia*** er Åsne Seierstads debut som forfatter og utgitt på J.W.Cappelens Forlag i .

I  kom oppfølgeren *Med ryggen mot verden. Fremdeles*.

## Referanser
Ulvågfjorden

**Ulvågfjorden** er en fjordarm av Vestfjorden i Vågan kommune i Lofoten. Fjorden ligger på østsiden av Stormolla og strekker seg 2,5&nbsp;kilometer vestover fra Ulvågsundet med Grønåsen (629&nbsp;moh.) på nordsiden og Storlitinden (380&nbsp;moh.) på sørsiden.

Eneste bosetning er Ulvåg ved munningen på nordsiden.

## Fotnoter



## Referanser
Jan Østby

**Jan Østby** (1902&ndash;1986) var en norsk lærer og barnebokforfatter fra Tjølling i Larvik.

Han ble utdannet ved Hamar lærerskole og arbeidet som lærer i Stokke og Sandar før han i 1956 ble ansatt som skoleinspektør i Tjølling.

Han debuterte i 1935 med *Gutter på hvalfangst*, og skrev flere romaner og dokumentarbøker om hvalfangst, sjøfart og polaroppdagelser. Han fikk Kirke- og undervisningsdepartementets premiering for *Hvalkongen*. Han var medstifter, nestformann og æresmedlem i Ungdomslitteraturens forfatterlag.

## Bøker
* *Gutter på hvalfangst*. Gyldendal, 1935. Oversatt til nederlandsk, dansk, 
* *Imorgen smeller det*. Gyldendal , 1937. Oversatt til svensk, dansk (Med Hvalbaad i Sydishavet), 
* *[[Roald Amundsen]] : hans liv og ferder ; fortalt for ungdommen*. Gyldendal, 1939.  Oversatt til fransk, dansk, 
* *Sardinkongen : eventyret om [[Christian Bjelland (1858–1927)|Christian Bjelland]] : fortalt for ungdommen*. 1941
* *Pågangsmot*. Gyldendal, 1946 
* *Jernhesten*. Gyldendal, 1948
* *Hvalkongen : Eventyret om [[Svend Foyn]]*. Gyldendal, 1953
## Referanser
Goncourt-brødrene

**Goncourt-brødrene** var Edmond de Goncourt (1822–96) og Jules de Goncourt (1830–70), begge franske forfattere nært forbundet med naturalismen. De utgjorde et partnerskap som «muligens er unikt i litteraturhistorien. Ikke bare skrev de alle bøkene sammen, de tilbrakte ikke mer enn ett døgn fra hverandre i løpet av sine voksne liv, inntil Jules' død endelig skilte dem ad i 1870».

De gav ut bøker som omhandlet kunst og samfunnsliv på 1700-tallet (f.eks. *Portraits intimes du XVIII siecle*), De skrev også den lange *Journal des Goncourt* fra 1851, som gir et interessant innblikk i litteratur og samfunnsliv i deres levetid.  

De publiserte seks romaner, hvorav *Germinie Lacerteux* (1865) var den fjerde. Den er basert på den sanne historien om deres hushjelp, Rose Malingre, som levde et dobbeltliv de ikke hadde noen mistanke om.

## Verker
### Romaner
**Germinie Lacerteux* (1865)
**Madame Gervaisais* (1869)

### Annet
**Journal des Goncourt* 1851-1896

## Referanser


## Kilder
*Kirsch, Adam «Masters of indiscretion» i *The New York Sun* 29. august 2006
Arks barnebokpris

**ARKs barnebokpris** er en litterær pris for årets beste barnebok. Prisen ble opprettet av bokhandelkjeden ARK i 2002. Prisvinneren stemmes fram av skoleelever i 5., 6. og 7. klasse. Inntil  elever deltar i avstemningene.

Prisen består av  kroner og et kunstverk.

## Prisvinnere

## Referanser


## Eksterne lenker
*
* Arks barnebokpris hos Forfatterportalen
* ARKs barnebokpris hos nbuforfattere.no
Fengselsbetjent

En **fengselsbetjent** er en ansatt ved et fengsel. Arbeidsoppgaver er kontroll, grensesetting, visitasjoner og sikkerhetstiltak. Dessuten kan jobben innebære ansvar for rehabilitering og oppfølging av innsatte i fengsler og friomsorg.

## Norge
Norske fengselsbetjenter har ansvar for å være kontaktbetjent for én eller flere av fengselets innsatte. Ved større fengselsanstalter ledes arbeidet av en fengselsførstebetjent eller en fengselsinspektør.

### Utdanning
I Norge er fengselsbetjenter utdannet ved Kriminalomsorgens høgskole og utdanningssenter KRUS. Det er kun KRUS som utdanner fengselsbetjenter for kriminalomsorgen i Norge. 

Fengselsbetjentutdanningen er et lønnet toårig høgskolekandidatstudium i straffegjennomføring (120 ECTS), og studiet har status som grunnutdanning for alle som skal jobbe som fengselsbetjenter.

## Eksterne lenker
* Utdanning.no sin yrkesbeskrivelse av fengselsbetjent
* Krus.no sin Veien fra vikar til fengselsbetjent - Kriminalomsorgens høgskole og utdanningssenter KRUS
* KRUS.no sin hva gjør en fengselsbetjent 
* KRUS.no sin side om fengselsbetjentutdanningen
Heksan

**Heksan** er et hydrokarbon av gruppen alkaner med kjemisk formel **CH**3(**CH**2)4**CH**3. Heksan er en fargeløs, flyktig væske. Heksan løses ikke opp i vann, men løses lett opp i organiske løsemidler som alkohol, etan og benzen.

## Fremstilling
Heksan fremstilles ved raffinering av råolje, og industriell heksan fraksjoneres ved 65-70°C.

## Anvendelse
Heksan brukes i organisk kjemi som løsemiddel. Da det i motsetning til mange andre organiske løsemidler ikke angriper polystyren (isopor) brukes det som løsemiddel i isopor-lim.

## Forsiktighetsregler
Heksandamp i luft er eksplosjonsfarlig i konsentrasjoner mellom 1,2 og 7,5 volumprosent. Innånding av heksandamp medfører fare for skader på nervesystemet. Heksan regnes som miljøgift.

## Kilder
* Louisiana State University Macromolecular Studies Group – Hexane Solvent Properties
Landbúnaðarháskóli Íslands

**Landbúnaðarháskóli Íslands** (*Islands landbrukshøyskole*), forkortet **LbhÍ**, er en høyskole innen landbruk, miljø og biovitenskap på Island. Den ble grunnlagt 1. januar 2005 men opprinnelig ble den grunnlagt som *Búnaðarskóli Suðuramtsins* i 1889.

## Studier
Skolen tilbyr studieretninger innen landbruk, både på videregående og høyskolenivå, landskapsplanlegging, skogbruk og miljø. Dessuten tilbyr den en linje for gartneri- og blomsterdyrking på videregående nivå.

## Studieliv
Nemendafélag Landbúnaðarháskóla Íslands, skolens studentforening, er dyktig til å arrangere sammenkomster. Ulike klubber arrangerer også for sine medlemmer, blant annet Survivor Hvanneyri, þorrablót, idrettsdag for nye studenter, årsfest i november og studieturer for de ulike klubbene. Viskukýrin (*den kloke kua*), skolens og Hvanneyris spørrekonkurranse, er kjent innen fylket og trekker mange tilskuere. De ulike klassene, lærere, andre ansatte ved skolen samt lokalbeboere sender sine sterkeste lag.
Hilton of Cadboll

**Hilton of Cadboll**, eller kun Hilton, er en landsby i nærheten av Tain i Easter Ross, Skottland. Stedet er berømt for å være stedet hvor den piktiske oldtidssteinen Hilton of Cadboll Stone ble avdekket.

Hilton of Cadboll, Balintore, og Shandwick er kollektivt kjent som «Seaboard Villages», kystlinjelandsbyene.

## Eksterne lenker
* ''Down to the Sea'' – Internettversjon av Hilton, Balintore, og Shandwicks historie
* Kartkilder for Hilton of Cadboll
Bedriftsleder

**Bedriftsleder** har øverste lederansvar i en (oftest) privat bedrift. Mindre bedrifter ledes gjerne av en person, og i mange tilfeller er denne også eier. I større bedrifter er flere personer ansvarlige for ledelsen. I Aksjeselskap ansettes bedriftsledelsen av styret, som i sin tur er valg av aksjeeierne. 

Vanlige titler for bedriftsledere i Norge er administrerende direktør eller daglig leder. Mange bransjer har egne titler, som for eksempel bankdirektør eller reder. Grunnleggere av bedrifter kalles ofte gründere eller entreprenører. Det er vanlig at disse blir sittende som bedriftsledere i selskapets oppbygningsfase, før disse eventuelt overlater – eller presses ut – av bedriftsledelsen. 

## Utdanning til bedriftsleder
Vanlige utdanninger til arbeid som bedriftsleder er økonomifag, ledelse eller ingeniørfag. Spesialutdanninger, bla. MBA-grader tilbys ved flere høyere læringsinstitusjoner.
Leonid Dnjeprovskij

**Leonid Dnjeprovskij** eller **Ivan Trofimovitsj Pokinboroda** som sannsynligvis var hans virkelige navn, var en rømt sovjetisk krigsfange fra Odessa i Ukraina, som ble sabotør i den norske motstandsbevegelsen Osvald-gruppen. Han fikk oppholdstillatelse i Norge som statsløs flyktning i 1946, og bodde i landet inntil han ble deportert i 1958.

Han arbeidet som revisor i Nord-Kaukasus og Sibir inntil han forsvant i 1972. Han døde i 1982.

Kjente dekknavn var «Leonid Dnjeprovskij» og «David Daazenko» som var hans offisielle navn i Norge.

## Litteratur
* Abraham, Ole-Jacob: *Forelebig udö!*, Kapabel Forlag 2007
Krasnoarmejsk (Moskva oblast)

**Krasnoarmejsk** (russisk: Красноарме́йск) er en by i Moskva oblast i Russland. Den ligger ved elva Vorja (en bielv til Kljazma), 51&nbsp;km nordøst for Moskva.  Innbyggertall: 26&nbsp;051 (folketelling 2002), 27&nbsp;460 (folketelling 1989).

Byen vokste fra landsbyen *Muromtsevo* (russisk: Му́ромцево), hvor det ble etablert en tekstilfabrikk i 1834.  I 1928 ble bosetningene rundt fabrikken slått sammen til bosetningen *Krasnoflotskij* (russisk: Краснофло́тский), som i 1929 ble omdøpt til *Krasnoarmejskij* (russisk: Красноарме́йский). Bystatus ble innvilget til bosetningen i 1947, da den også fikk sitt nåværende navn: Krasnoarmejsk.

## Eksterne lenker
*
VM i bandy for kvinner 2006

**Bandy-VM 2006** for kvinner ble arrangert i USA mellom 14. og 18. februar. Det var det andre verdensmesterskapet i bandy for kvinner. Seks lag deltok og først ble det spilt en enkeltserie der alle lagene møttes en gang. De fire beste lagene gikk videre til semifinale og de to siste spilte kamp om femteplassen. Kampene ble spilt i Roseville i Minnesota. Sverige ble verdensmestere for annen gang, sølv til Russland og Norge tok bronse.

## Resultat

## Tabell

## Semifinaler

## Finaler

## Medaljer

## Kilder
* World Championships Women 2005/06 bandysidan.nu, besøkt 7. august 2018
Krasnoarmejsk

**Krasnoarmejsk** henviser til en av følgende byer:
*Krasnoarmejsk (Moskva oblast), en by i Moskva oblast, Russland
*Krasnoarmejsk (Saratov oblast), en by i Saratov oblast, Russland
*Krasnoarmijsk, en by i Ukraina
Unchained Melody

**Unchained Melody** er en sang skrevet av Alex North (musikk) og Hy Zaret (tekst), og den ble gitt ut første gang i 1955 som filmmusikk og kjenningsmelodi til filmen *[[Unchained]]*, derav navnet. Filmen handler om en innsatt i et fengsel som er i dilemmaet om han skal flykte eller sone straffen ut, slik at han kan bli gjenforent med sin kjære. Todd Duncan fremførte sangen på filmens soundtrack. En instrumentalversjon med Les Baxter nådde en andreplass på hitlistene samme år, og en vokalversjon, framført av Al Hibbler nådde en tredjeplass, mens Roy Hamilton fikk en niende plass. Samme år hadde briten Jimmy Young en versjon som også nådde en førsteplass i Storbritannia.

Sangen fikk fornyet popularitet da Phil Spector produserte en ny versjon for The Righteous Brothers i 1965 hvor den nådde en fjerdeplass på hitlistene. Denne versjonen fikk en ny lansering i forbindelse med at den ble brukte i filmen *Ghost* fra 1990, hvor sangen solgte til en 19.-plass i USA, men gikk til topps i Storbritannia og ble den mest solgte singlen der dette året. Den gikk også til topps i Australia og ble liggende der i syv uker fra november 1990 til januar 1991.

Elvis Presley brukte sangen på konserter det siste året og er blant annet filmet 21. juni 1977 i TV-showet Elvis In Concert. Hans versjon ble gitt ut som single og tatt med i hans album *Moody Blues*, det siste som ble gitt ut mens han var i live.

I 1995 ble en versjon framført av Robson Green og Jerome Flynn brukt i den britiske dramaserien *Soldier Soldier*. Også denne singlen solgte til en førsteplass på de britiske hitlistene.

## Andre coverversjoner
En lang rekke artister har laget coverversjoner av sangen, blant andre:
* Roy Hamilton, 1955
* June Valli, 1955
* Gene Vincent, 1956
* Harry Belafonte, framført på Oscar-utdelingen i 1956
* Vito & the Salutations, 1963, brukt i filmen *[[Mafiabrødre]]* fra 1990
* Sonny & Cher fra 1968
* Roy Orbison på albumet *Roy Orbison's Many Moods* fra 1969
* U2 på singlen *[[All I Want Is You]]* fra 1989
* Ronnie McDowell i 1990 
* LeAnn Rimes på albumet Unchained Melody: The Early Years fra 1997
* Cyndi Lauper på albumet *At Last* fra 2003
* Il Divo i italiensk versjon på albumet Ancora fra 2006
* Neil Diamond
* Stephen Ackles, 1989
* Ane Brun, på albumet Leave Me Breathless fra 2017

## Norske versjoner
Jacob Hjelte, Rick Holmsen og Magpies samt John Normann har skrevet norske tekster. Hjeltes norske tittel er «Jeg venter på deg»,  Holmsens og Magpies' norske tittel er «Lengsel», mens Normanns norske tittel er «Min melodi».

### Innspillinger

Platene på Musica er samme innspilling.

## Referanser


## Eksterne lenker
* Innspillingen med The Righteous Brothers, inklusive teksten
* Elvis Presley 21. juli 1977, seks uker før hans død
* U2s versjon
* Neil Diamonds versjon
Hanne Passer

**Hanne Bjerre Passer** (født **Hanne Bjerre Pedersen**; 29. mars 1943, død 28. desember 2007) var en dansk kunstner.

Hun arbeidet i slutten av 1960-årene som tegner i avisen *[[Politiken]]*. I 1963 ble hun samboer med den populære komikeren Dirch Passer, og hun ble dermed allment kjent i Danmark da paret giftet seg i 1970. Paret fikk en datter, født i 1966. 

Da ekteskapet med Dirch Passer endte i skilsmisse i 1976 tok hun opp igjen karrieren som avistegner og illustratør. Hun begynte etterhvert å arbeide innen andre kunstformer, spesielt med å lage kunstverk med naturmaterialer. I 2000 etablerte hun galleriet Passer og Passer i København sammen med datteren. 

## Eksterne lenker
*
Gråkallen

**Gråkallen** er et fjell i Bymarka i Trondheim. Det har en høyde på 552 meter over havet og er det nest høyeste punkt i Bymarka. 

Gråkallen har en radarkuppel som er en del av Luftforsvarets kontroll- og varsling, som tidligere ble utført fra *Luftforsvarets stasjon Gråkallen*. Opprinnelig var det to kupler, en hvit og en grå, men den hvite blåste vekk som følge av stormen «Ivar» i desember 2013. Radarstasjonen ble nedlagt i 2002, og radarhodet er nå underlagt Luftforsvarets stasjon Mågerø. Gråkallen har et radiofyr som brukes som navigasjonshjelpemiddel for fly. Dette er en non-directional beacon (NDB) som sender på 358 kHz og kan oppfanges av flyenes automatic direction finder (ADF).

*Gråkallen skisenter* drives av Trondhjems Skiklub i *Vintervannskleiva* ved Gråkallen. Trondhjems Skiklub driver også skileikanlegget *Gråkallen Skileik*.

Serveringsstedet Skistua ligger ved Gråkallen.

## Galleri

Fil:Gråkallen Trondheim 2011.jpg|Gråkallen sett fra Geitfjellet
Fil:Gråkallen in winter seen from north east.jpg|Gråkallen om vinteren sett fra Geitfjellet
Fil:Graakalbakken 1907.jpg|Gråkallrennet 1907 


## Se også
* Lille Gråkallen leir (1954–2003)
* Gråkallbakken, der *Gråkallrennet* ble arrangert av Trondhjems Skiklub fra 1899.

## Referanser
Hilton of Cadboll Stone

**Hilton of Cadboll Stone** er en piktisk stein (klasse II) som ble avdekket ved den skotske landsbyen Hilton of Cadboll på halvøya Tarbat i Easter Ross i 1811. 

Steinen eller bautaen er en av de mest praktfulle av piktiske steinene. På den siden som er vendt mot sjøen er det et kristent kors og på motsatt side er det verdslige inskripsjoner. De siste er utskårete eller graverte, piktiske symboler i form som månesigd, V-stav og dobbeldisk og Z-stav: en jaktscene som inkluderer en kvinne som bærer en vid, halvveis ringformet brystnål og rir på hest i en sidesal.

Steinen var tidligere i nærheten av et kapell rett nord for landsbyen. Da steinen ble gjenfunnet var siden med korset allerede blitt mishandlet. Korset var blitt skrapet av for å gi plass til en gravstein. Et grovt innskåret våpenskjold med inskripsjonen Alexander Duff og hans tre hustruer er datert 1676, men deretter funnet for tung til å bli transport til Fearn Abbey noen km unna, og lagt igjen. Etter at den ble gjenoppdaget på nytt på 1800-tallet ble den etterlatt i skur inntil den på 1860-tallet ble fjernet av familien Macleod av Cadboll som reiste den ved vegen til Invergordon Castle. 

Der forble steinen inntil 1921 da det ble donert til British Museum. At steinen ble flyttet ut av Skottland førte til oppstyr hos skottene og allerede det samme året ble den levert tilbake. Den ble deretter oppbevart i Skottlands Nasjonalmuseum i Edinburgh hvor den fortsatt er. En kopi er blitt formgitt og utskåret av Barry Grove og deretter reist på det opprinnelige funnstedet.

## Referanser


## Litteratur
* Scott, Douglas, *The Stones of the Pictish Peninsulas*, (Hilton Trust, 2004)

## Eksterne lenker
* Hilton of Cadboll Stone – historie og gjenreisningen
Frontalsuturen

**Frontalsuturen** er en spalteåpning som går i en «oppned u-form», rett over antennefestene. Den finnes hos de høyere fluene. 

Bak denne spalten har høyere fluer en «ballong» som de blåser opp når de klekker. Dette er nødvendig eller i alle fall til god hjelp, for å komme seg ut av puppehylsteret og likeså opp av jorden. Mange arter har puppestadiet sitt like under jordoverflaten.
Mesembrina meridiana

***Mesembrina meridiana*** er en stor mørk flue, tilhører møkkfluene (Muscidae), en artsrik familie av fluer.  Den er nyttig, fordi den bidrar til nedbrytingen av organisk materiale i naturen.

## Utseende
Det er flere ytre kjennetegn som skiller familiegruppen møkkfluer fra andre nærstående fluer. For en generell beskrivelse se hovedsiden om møkkfluer.

*Mesembrina meridiana* er en stor svart farget flue. Kroppen er nesten glinsende. Vingene  er gul-orange ved vingeroten. Kroppen er mellom 11 og 13 millimeter.

Larvene er av den vanlig fluetype (maggot), radikalt forskjellige fra de voksne, både i levevis og i kroppsbygning. De er mer eller mindre kjegleformede med hodet i den spisse enden. De har ingen form for bein, men på grensen mellom hvert ledd sitter en liten forhøyning som bærer korte pigger som hjelper dem å feste seg til underlaget.

## Levevis
*Mesembrina meridiana* er ganske vanlig. Den flyr fra mai til oktober, men er nok vanligst om høsten. Ofte sitter den på trestammer, husvegger eller på bakken og  «soler» seg. Eller den spiser nektar og pollen på blomster eller på overmodne bær.

Den er saprofager i larvestadiene, og nyttig da de bidrar til nedbrytingen.  Eggene legges i ku- eller hestemøkk, hvor også larvene utvikles.

*Mesembrina meridiana* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der fluens indre og ytre organer endres. Helt mot slutten av puppestadiet blåser fluen opp en «ballong», bak spalteåpning kalt frontalsuturen. Dette er nødvendig eller i alle fall til god hjelp, for å komme seg ut av puppehylsteret. Utviklingstiden eller generasjonstiden er avhengig av temeraturen.

## Systematisk inndeling

* tovinger Diptera
** høyere fluer, **Cyclorrhapha**
*** Schizophora
**** Calyptrata
***** Muscoidea
****** Møkkfluer, Muscidae
******* delgruppe Muscinae
******** stamme Muscini
********* slekt *Mesembrina* Meigen
********** ***Mesembrina meridiana***
## Eksterne lenker
*
Per Olav Reinton

**Per Olav Reinton** (født i 1941) er en norsk journalist og statsviter.

Reinton har en magister i statsvitenskap. 

Han arbeidet ved Institutt for fredsforskning (PRIO) i perioden 1965–1974. Fra 1983 til 1989 var han rektor ved Norsk journalisthøgskole. Fra 1989 var han redaksjonssjef i NRK P2 og programleder for radioprogrammer om politikk, mat og musikk.  

Reinton har også vært leder av Gamlebyen historielag i Oslo.

## Bibliografi
* 1971: *Den gode europeer : rapport om hjelp og u-hjelp i Afrika*, Gyldendal Norsk Forlag. ISBN 82-05-00394-7
* 1990: *30-åring skutt i hodet – pressens frivillige slaveri*, ISBN 82-02-12429-8
* 1992: *Undersøkende formidling – den journalistiske formel*, Universitetsforlaget. ISBN 82-00-21325-0
* 2004: *Fiksjon som fakta – en mediekommentar*, ISBN 82-7147-272-0
* 2006: *Streif : matmøter i norske kulturlandskap*, ISBN 82-92546-04-9
* 2008: *Opera! En håndbok* – medforfatter: Nina Krohn
* 2019: *Dronning Eufemias by : Oslo før 1625*, ISBN 978-82-92945483
* 2020: *Byen som brant for syndenes skyld. Oslo 1624*, Sandnes forlag
* 2021: *Om Friheten på barrikaden,* ISBN 978-82-92945-742

## Referanser
VM i bandy 1983

**Bandy-VM 1983** ble arrangert i Finland mellom 15. og 20. februar. Det var det trettende verdensmesterskapet i bandy. Fire lag deltok og først ble det spilt en enkeltserie der alle lagene møttes en gang. Nummer en og to i gruppespillet til finale og nummer tre og fire til bronsefinale. Kampene ble spilt i Borgå og Helsingfors. Sverige ble verdensmester for annen gang ved å beseire Sovjetunionen i finalen.

## Resultat

## Tabell

## Finaler

## Medaljer

## Kilder
* World Championships 1982/83 bandysidan.nu, besøkt 7. august 2018
Mesembrina mystacea

***Mesembrina mystacea*** er en stor, tett hårete, humlelignende flue som er vanlig i fjellbjørkeskogen. Den tilhører møkkfluene (Muscidae), en artsrik familie av fluer.

## Utseende
Det er flere ytre kjennetegn som skiller familiegruppen møkkfluer fra andre nærstående fluer. For en generell beskrivelse se hovedsiden om møkkfluer.

*Mesembrina mystacea*  etterligner humler og ligner overfladisk på humleblomsterfluen (*Volucella bombylans*) i familien blomsterfluer. Den er vakkert farget i svart, gul og hvit pels.

## Levevis
*Mesembrina mystacea* hører til møkkfluene, en gruppe som både kan være plagsomme og smittespredere, men regnes ikke å være blant de skadelige.

Larvene  lever av dødt materiale (saprofager), og bidrar til nedbrytingen og dermed til stoffkretsløpet.

*Mesembrina mystacea* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der fluens indre og ytre organer endres.  Helt mot slutten av puppestadiet blåser fluen opp en «ballong», bak spalteåpning kalt frontalsuturen. Dette er nødvendig eller i alle fall til god hjelp, for å komme seg ut av puppehylsteret. Utviklingstiden eller generasjonstiden er avhengig av temperaturen.

## Systematisk inndeling

* **[[fluer]]**, (Brachycera)
** Underordenen **[[høyere fluer]]** (Cyclorrhapha)
*** Gruppen **[[Schizophora]]**
**** Calyptrata
***** **[[Muscoidea]]**
****** familien møkkfluer, (Muscidae)
******* delgruppe Muscinae
******** stamme Muscini
********* slekt *Mesembrina* Meigen
********** *Mesembrina mystacea*

## Eksterne lenker
*
Svanesang

**Svanesang** er et begrep fra den eldgamle overtroen om at knoppsvanen (Cygnus olor) er helt stum gjennom hele sitt liv, bortsett fra å synge en hjerteskjærende vakker sang akkurat når den er i ferd med å  dø.
Skogflue

**Skogflue** tilhører møkkfluene (Muscidae), er en artsrik familie av fluer.  Den kan være plagsom fordi den er ekstremt nærgående. I tillegg kan den spre sydommer mellom husdyr.

## Utseende
Det er flere ytre kjennetegn som skiller familiegruppen møkkfluer fra andre nærstående fluer. For en generell beskrivelse se hovedsiden om møkkfluer.

Skogflue er en liten, svart  flue, mellom 5-7 millimeter lang.

Larvene er av den vanlig fluetype (maggot), radikalt forskjellige fra de voksne, både i levevis og i kroppsbygning. De er mer eller mindre kjegleformede med hodet i den spisse enden. De har ingen form for bein, men på grensen mellom hvert ledd sitter en liten forhøyning som bærer korte pigger som hjelper dem å feste seg til underlaget.

## Levevis
Skogsflue har det latinske artsnavnet  *Hydrotaea irritans*, et navn den bærer med rette.  Den blir gjerne tiltrukket til mennesker og husdyr, der fluen drikker svette og tårer.  De danner ekstremt nærgående svermer, særlig dersom man svetter. Fluene er umulige å jage vekk og kan krype inn i ørene, nesa og andre steder der det er veldig ubehagelig å ha dem.

De er svært vanlig og er tallrik i skog og på lyngheier på ettersommeren. En tid som sammenfaller med sesongen for sopp- og bærplukking.

Skogflue tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der fluens indre og ytre organer endres. Helt mot slutten av puppestadiet blåser fluen opp en «ballong», bak spalteåpning kalt frontalsuturen. Dette er nødvendig eller i alle fall til god hjelp, for å komme seg ut av puppehylsteret. Utviklingstiden eller generasjonstiden er avhengig av temperaturen.

## Sykdomsspreder
Hos husdyr kan skogflue skape problemer fordi de plager dyrene så mye at disse slutter å beite og dermed taper seg i vekt og kondisjon.  Men den kan også være en alvorlig spreder av jurbetennelse (mastitt) hos kyr. Hos sauer kan den irritere dyrene så mye at de skraper seg til blods mot bakken på grunn av kløen, og får på den måten infiserte sår.

## Systematisk inndeling

* tovinger Diptera
** høyere fluer, **Cyclorrhapha**
*** Schizophora
**** Calyptrata
***** Muscoidea
****** Møkkfluer, Muscidae
******* delgruppe Azeliinae
******** stamme  Azeliini
********* slekt *Hydrotaea* Robineau-Desvoidy
********** **Skogsflue**, (*Hydrotaea irritans* (Fallén, 1823))

## Eksterne lenker
*
Stuping under Sommer-OL 1932

**Stuping under Sommer-OL 1932** ble arrangert fra 8. til 13. august 1932 på Olympic Park Swim Stadium i Los Angeles. 

Stuping var med på det olympiske programmet for sjuende gang i Sommer-OL 1932 i Los Angeles. 28 utøvere fra 9 nasjoner konkurrerte i fire øvelser, to for menn og to for kvinner. Samtlige medaljer ble vunnet av amerikanske utøvere.

## Medaljefordeling

## Resultater
### Menn
#### Sviktstup

#### Tårnstup

### Kvinner
#### Sviktstup

#### Tårnstup

## Eksterne lenker
* Diving at the 1932 Summer Olympics hos olympedia.org
Svømming under Sommer-OL 1932

**Svømming under Sommer-OL 1932** ble arrangert fra 6. til 13. august 1932 på Olympic Park Swim Stadium i Los Angeles. 

Svømming var med for niende gang på det olympiske programmet i Sommer-OL 1932. 128 utøvere fra 20 nasjoner konkurrerte i elleve svømmeøvelser, seks for menn og fem for kvinner. Japan ble beste nasjon tett fulgt av USA.  

## Medaljefordeling

## Resultater
### Menn
#### 100 meter fri

* – *Yasuji Miyazaki satte ny olympisk rekord i semifinalen med tiden 58,0.*

#### 400 meter fri

#### 1500 meter fri

#### 100 meter rygg

#### 200 meter bryst

* – *Reizo Koike satte ny olympisk rekord i semifinalen med tiden 2.44,9.*

#### 4 x 200 meter fri

### Kvinner
#### 100 meter fri

#### 400 meter fri

#### 100 meter rygg

* – *Eleanor Holm satte ny olympisk rekord i semifinalen med tiden 1.18,3.*

#### 200 meter bryst

#### 4 x 100 meter fri

## Eksterne lenker
* Swimming at the 1932 Summer Olympics hos olympedia.org
Istra (by)

**Istra** (russisk: ) er en by i Moskva oblast i Russland. Den ligger ved elva Istra, 56 km vest for Moskva, ved Moskva &ndash; Riga-jernbanen. Innbyggertall: 33&nbsp;652 (folketelling 2002).

Byen er kjent siden 1500-tallet som landsbyen *Voskresenskoje*. Den fikk bystatus i 1781, og navnet ble samtidig endret til *Voskresensk* (russisk: ). I 1930 ble navnet igjen endret, til Istra, etter elva som renner gjennom byen. Som følge av en kortvarig okkupasjon av tyske styrker under den Store patriotiske krig ble byen sterkt skadet. Etter krigen har Istra blitt et forskningsenter innen elektro og kraftforsyning.

Byens mest kjente severdighet er utvilsomt Ny Jerusalem-klosteret (russisk: ), også kjent som Voskresenskijklosteret.

## Eksterne lenker
* 
* Istra 
* Historie og bilder fra Ny Jerusalem-klosteret
* Historien til Istras byvåpen
Istra

**Istra** kan vise til:

*Istra (by) – en by i Moskva oblast i Russland.
*Istra (Moskva) – ei sideelv til Moskva i Russland
*Istra (Rauma) – ei sideelv til Rauma
*Istra – det kroatiske og slovenske navnet på halvøya Istria
Christelijke Volkspartij – Parti Social Chrétien

**Christelijke Volkspartij**-**Parti Social Chrétien** (CVP-PSC) var et katolsk belgisk politisk parti som eksisterte fra 1944 til 1968. Partiet hadde røtter i et tidligere katolsk parti. 

I 1968 ble partiet delt langs språklige/regionale skillelinjer, med *[[Parti Social Chrétien]]* i Vallonia og *[[Christen Democratisch en Vlaams|Christelijke Volkspartij]]* i Flandern.

## Referanser
Finn Espegren

**Finn Espegren** (født 1. februar 1918 i Kina, død 26. november 2001) var luthersk misjonær i  Tanzania, tilknyttet Norsk Luthersk Misjonssamband. Han var gift med misjonæren Astrid Espegren. Han var i Tanzania i syv perioder fra 1950 til 1984.

## Referanser